2-जी घोटाला : बेहुरा की याचिका पर सीबीआई को नोटिस  
सुप्रीम कोर्ट ने 2-जी घोटाले के आरोपी पूर्व दूरसंचार सचिव सिद्धार्थ बेहुरा की जमानत याचिका पर सीबीआई को नोटिस जारी किया है।
सर्वोच्च न्यायालय ने 2-जी घोटाले के आरोपी पूर्व दूरसंचार सचिव सिद्धार्थ बेहुरा की जमानत याचिका पर केंद्रीय जांच ब्यूरो (सीबीआई) को सोमवार को नोटिस जारी किया है।
	सर्वोच्च न्यायालय के न्यायाधीश जीएस सिंघवी की अध्यक्षता वाली खंडपीठ ने यह नोटिस जारी किया। बेहुरा ने पिछले माह दिल्ली उच्च न्यायालय द्वारा जमानत याचिका खारिज किए जाने को सर्वोच्च न्यायालय में चुनौती दी है। बेहुरा, पूर्व दूरसंचार मंत्री ए. राजा और उनके पूर्व सचिव आरके चंदौलिया को 2-जी मामले में दो फरवरी 2011 को गिरफ्तार किया गया था।